Tērvete (upe)

Tērvete ir Svētes kreisā krasta pieteka Dobeles un Jelgavas novados. Upi šķērso Jelgavas — Mažeiķu dzelzceļš.

 Upes raksturojums 
Sākas robežgrāvju sistēmā Ukru pagastā pie Lietuvas robežas. Upes augštece līdz Ailes strauta ietekai ir regulēta kā 5-10 m plats novadgrāvis. No Zelmeņiem upe nav regulēta un tek pa paugurainu apvidu. Pie Tērvetes upe tek pa dziļu ieleju mežainā apvidū. Šeit ierīkots Tērvetes meža ainavu parks. No Skujaines ietekas līdz Zaļeniekiem gultne atkal regulēta, upes ieleja pakāpeniski padziļinās. No Zaļeniekiem līdz Zemgalei upes gultne atkal dabīga. Tālāk līdz ietekai Svētē upe tek pa ļoti līdzenu apvidu, upes gultne regulēta. Plūdu laikā Tērvetes ūdenslīmeni ietekmē Svētes un Lielupes ūdenslīmenis. Uz upes ierīkoti vairāki dīķi un ūdenskrātuves (lielākā ir Gulbju ūdenskrātuve).

 Lielākās apdzīvotās vietas krastos 
 Bukaiši, 
 Zelmeņi, 
 Tērvete, 
 Zaļenieki, 
 Zemgale.

 Pietekas 

 Attēlu galerija 

 Atsauces 

Kategorija:Dobeles novada upes
Kategorija:Jelgavas novada upes
Kategorija:Latvijas robežupes
Kategorija:Tērvete (upe)
Kategorija:Augstkalnes pagasts
Kategorija:Bukaišu pagasts